Oficial, politistii au acces la Sistemul de monitorizare a traficului de la Timisoara. De cand incep amenzile

TIMISOARA. Politia Timisoara va avea acces total la imaginile surprinse de camerele din cadrul Sistemului de Supraveghere a traficului.

CITESTE SI: Primar retinut de DNA Timisoara. Pentru ce ar fi cerut spaga

In urma cu aproape o luna, reprezentantii Politiei Timis si cei ai Primariei Timisoara semnau protocolul prin care se pecetluia colaborarea dintre cele doua institutii privind felul in care vor folosi, in comun, Sistemul de trafic management.

In sedinta de plen de marti, consilierii locali au votat pentru aprobarea acestui protocol, iar politistii pot avea acum acces la baza de date. Proiectul a trecut cu 25 de voturi pentru.

CITESTE SI: Timisoara si intreg Banatul aveau sa cunoasca o inflorire fara seaman din acea zi de octombrie

Potrivit protocolului, politisti desemnati de catre IPJ Timis vor fi prezenti, in ture, in Centrul de comanda si control, unde vor avea mai multe atributii:

– monitorizeaza traficul rutier din Timisoara

– transmit cu operativitate datereferitoare la situatiile ce necesita interventia echipajelor de politie pentru asigurarea fluentei si desfasurarea in siguranta a circulatiei rutiere

– realizeaza, prin intermediul statiei de emisie-receptie, coordonarea politistilor rutieri aflati in teren in exercitarea tributiilor de supraveghere, dirijare si control al normelor rutiere

– informeaza structurile IPJ referitor la aspecte din competenta acestora

– efectueaza verificari si intocmeste documentele necesare dispunerii masurilor legale in cazul infractiunilor si contraventiilor constatate cu mijloacele tehnice parte a sistemului Trafic management si supraveghere video.

AICI puteti citi integral ce prevede protocolul pentru accesul la sistemul de management al traficului rutier din Timisoara.

Nicolae Robu: Se pot da amenzi

„Se pot da amenzi, dar scopul e de descurajare, preventia, dar daca cineva se cere amendat, va fi amendat. De indata ce hotararea intra in vigoare. Dupa parerea mea, dar e doar o parere, Politia Rutiera ar fi putut sa aplice amenzi pe baza inregistrarilor pe care le avem, cu aparate omologate, chiar in lipsa protocolului. Ce ar fi fost in discutie era de ce am permis noi accesul politiei la acele inregistrari. Asta era raspunderea noastra. In instanta ne puteau ataca ca am permis accesul, chiar daca nu a fost un act pe care sa ne sprijinim. Politia putea sa foloseasca acele inregistrari pentru ca toata aparatura e omologata. Daca banii vin la bugetul local nu poate decat sa ma bucure” a declarat primarul Nicolae Robu.